nahid-hub/BLUGE-bengali-wikipedia-section-title-prediction huggingface dataset:
ক্রিকেট সংবাদদাতা কলিন বেটম্যান তার খেলোয়াড়ী জীবন সম্পর্কে লেখেন যে, বোসের টেস্ট ক্রিকেটে বোলিং গড় উইকেট প্রতি ২২ রান খরচ করেন যা তার সময়কালে বেশ অসাধারণ বিষয় ছিল। কিন্তু, প্রথম-শ্রেণীর খেলোয়াড়ী জীবনে এ গড় ১৬ ছিল যা সত্যিই বিষ্ময়কর। বারক্লেজ ক্রিকেট ওয়ার্ল্ডে বিল বোসকে বোলার হিসেবে উল্লেখ করা হয়েছে। এতে তাকে শিক্ষা গ্রহণ ও পরীক্ষামূলক কার্যক্রম গ্রহণের সুযোগ হাতছাড়া না করার কথা তুলে ধরা হয়। নতুন বল হাতে নিয়ে অস্বাভাবিক সজীবতা প্রকাশে ও নিয়ন্ত্রণ আনয়ণে ব্যাপকভাবে নিজের উত্তরণ ঘটান।

কলিন বেটম্যান বোস সম্পর্কে লিখেন যে, তাকে কখনো ক্রিকেটার হিসেবে মনে হয়নি। তার ফিল্ডিং বেশ অগোছালো ও উইকেট লাভের তুলনায় রান আরও কম তুলেছেন। বোলার হিসেবে ১৯৩০-এর দশকে নিজের সেরা বছরগুলোয় বেশ কয়েকবার সমান সাক্ষরতা বজায় রেখেছিলেন। বেশ লম্বাটে ও সরু দৈহিক গড়নের অধিকারী হিসেবে বিল বোস তার শুরুর দিনগুলোয় শূন্যে ভাসিয়ে মিডিয়াম পেস বোলিং করতেন। তবে নিজের সেরা দিনগুলোয় ইয়র্কশায়ারের পিচে অত্যন্ত দ্রুতগতিসম্পন্ন বাউন্স ছুড়তেন। দীর্ঘ সময় ধরে বোলিং আক্রমণ কার্য পরিচালনা করার সক্ষমতা ছিল তার। নতুন বল নিয়ে উভয় দিক দিয়েই সুইং করতেন। একসময় পিচে খাঁটোমানের বল ছুঁড়তেন। তবে খেলোয়াড়ী জীবনের শেষদিকে পেসের অভাবহেতু স্ট্যাম্প বরাবর আঘাত শানতেন।

সঠিক অনুচ্ছেদ শিরোনাম কোনটি?
titleA. বিশ্বযুদ্ধে অংশগ্রহণ
titleB. খেলার ধরন
titleC. আন্তর্জাতিক ক্রিকেট
titleD. ইয়র্কশায়ারে যোগদান
উত্তর: titleB
আধুনিক যুগের শিল্পকলাতেও ব্রিটেন সবসময়ই গুরুত্ব পেয়েছে। ব্রিটেনের লেখকদের রচিত নাটক, উপন্যাস, গল্প এবং সম্প্রতি চিত্রনাট্য বিশ্বব্যাপী আদৃত। চিত্রশিল্প ও সঙ্গীতের ক্ষেত্রে অন্যান্য ইউরোপীয় দেশগুলির তুলনায় পিছিয়ে থাকলেও সাহিত্য সৃষ্টিতে ব্রিটিশেরা সবাইকে ছাড়িয়ে গেছে। তবে বিংশ শতাব্দীতে ব্রিটেনেও গুরুত্বপূর্ণ শিল্পী ও সুরকারের দেখা মেলে, যাদের মধ্যে চিত্রশিল্পী ডেভিড হকনি এবং সুরকার স্যার এডওয়ার্ড এলগারের নাম করা যায়।
সঠিক অনুচ্ছেদ শিরোনাম কোনটি?
titleA. পরিবহন
titleB. ভাষা
titleC. ভূগোল
titleD. সংস্কৃতি
উত্তর: titleD
হার্ডি তার ভাই এবং বন্ধুদের নিয়ে ট্রাম্পলিন রেসলিং ফেডারেশন (টিডাব্লিউএফ) চালু করে। এখানে তারা টিভিতে দেখা বিভিন্ন রেসলিং মুভ অনুকরণ করতো। পরে টিডাব্লিউএফ বিভিন্ন নামে প্রচার হতে থাকে। কয়েকবছর হার্ডি এবং তার বন্ধুরা বিভিন্ন ছোটখাটো স্বাধীন রেসলিং প্রোমোশনে কাজ করা শুরু করে।
ডাব্লিউডাব্লিউএফ এ আসার আগে হার্ডি এবং তার ভাই ম্যাট থমাস সিম্পসনের সাথে নিজেদের রেসলিং প্রোমোশন চালু করে যার নাম দেয় ওমেগা। এটি ছিল টিডাব্লিউএফ এর সবচেয়ে সফলতম সংস্করণ। যেখানে বিভিন্ন রেসলাররা বিভিন্ন গিমিক অনুযায়ী রেসলিং করতো। জেফ হার্ডির গিমিকটি ছিল উইলো দ্য উইসপ।
তারা ১৯৯৮ সালের এপ্রিল মাসে ডাব্লিউডাব্লিউএফ এর সাথে চুক্তি করে।

সঠিক অনুচ্ছেদ শিরোনাম কোনটি?
titleA. ইন্টারকন্টিনেন্টাল চ্যাম্পিয়ন (২০০৭-২০০৮)
titleB. ওয়ার্ল্ড টাইটেল জেতা এবং চলে যাওয়া (২০০৮-২০০৯)
titleC. প্রাথমিক ক্যারিয়ার (১৯৯২-১৯৯৮)
titleD. টিএনএ তে ফিরে আসা
উত্তর: titleC
প্রথম শহীদ মিনার নির্মিত হয়েছিল অতিদ্রুত এবং নিতান্ত অপরিকল্পিতভাবে। ঢাকা মেডিকেল কলেজের ছাত্ররা ১৯৫২ খ্রিষ্টাব্দের ২৩ ফেব্রুয়ারি বিকেলে স্মৃতিস্তম্ভ নির্মাণ শুরু করে রাত্রির মধ্যে তা’ সম্পন্ন করে। শহীদ মিনারের খবর কাগজে পাঠানো হয় ঐ দিনই। "শহীদ বীরের স্মৃতিতে" - এই শিরোনামে দৈনিক আজাদ পত্রিকায় ছাপা হয় শহীদ মিনারের খবর। 

মিনারটি তৈরি হয় মেডিকেলের ছাত্র হোস্টেলের (ব্যারাক) বার নম্বর শেডের পূর্ব প্রান্তে। কোণাকুণিভাবে হোস্টেলের মধ্যবর্তী রাস্তার গা-ঘেঁষে। উদ্দেশ্য বাইরের রাস্তা থেকে যেন সহজেই চোখে পড়ে এবং যে কোনো শেড থেক বেরিয়ে এসে ভেতরের লম্বা টানা রাস্তাতে দাঁড়ালেই চোখে পড়ে। শহীদ মিনারটি ছিল ১০ ফুট উচ্চ ও ৬ ফুট চওড়া। মিনার তৈরির তদারকিতে ছিলেন জিএস শরফুদ্দিন (ইঞ্জিনিয়ার শরফুদ্দিন নামে পরিচিত), ডিজাইন করেছিলেন বদরুল আলম; সাথে ছিলেন সাঈদ হায়দার। তাদের সহযোগিতা করেন দুইজন রাজমিস্ত্রী। মেডিকেল কলেজের সম্প্রসারণের জন্য জমিয়ে রাখা ইট, বালি এবং পুরান ঢাকার পিয়ারু সর্দারের গুদাম থেকে সিমেন্ট আনা হয়। ভোর হবার পর একটি কাপড় দিয়ে ঢেকে দেওয়া হয় মিনারটি। ঐ দিনই অর্থাৎ ২৪ ফেব্রুয়ারি সকালে, ২২ ফেব্রুয়ারির শহীদ শফিউরের পিতা অনানুষ্ঠানিকভাবে শহীদ মিনারের উদ্বোধন করেন। ২৬ ফেব্রুয়ারি সকালে দশটার দিকে শহীদ মিনার উদ্বোধন করেন আজাদ সম্পাদক আবুল কালাম শামসুদ্দিন। উদ্বোধনের দিন অর্থাৎ ২৬ ফেব্রুয়ারি পুলিশ ও সেনাবাহিনী মেডিকেলের ছাত্র হোস্টেল ঘিরে ফেলে এবং প্রথম শহীদ মিনার ভেঙ্গে ফেলে। এরপর ঢাকা কলেজেও একটি শহীদ মিনার তৈরি করা হয়, এটিও একসময় সরকারের নির্দেশে ভেঙ্গে ফেলা হয়।

অবশেষে, বাংলাকে পাকিস্তানের অন্যতম রাষ্ট্রভাষার স্বীকৃতি দেবার পরে ১৯৫৭ খ্রিষ্টাব্দে কেন্দ্রীয় শহীদ মিনারের নির্মাণ কাজ শুরু হয়। এর নকশা করেছিলেন ভাস্কর হামিদুজ্জামন। কিন্তু ১৯৫৮তে ফিল্ড মার্শাল আইয়ুব খান পাকিস্তানে সামরিক আইন জারীর পর কেন্দ্রীয় শহীদ মিনারের কাজ বন্ধ হয়ে যায়। পরবর্তীকালে লেফটিন্যাণ্ট জেনারেল আযম খানের আমলে এর নির্মাণ কাজ পুনরায় শুরু করা হয়। ঢাকা বিশ্ববিদ্যালয়ের উপাচার্য অধ্যাপক ড. মাহমুদ হোসেনের নেতৃত্বে গঠিত একটি কমিটি এর নির্মাণ কাজের তত্ত্বাবধান করে। মূল নকশা ছেঁটে-কেটে দ্রুত নির্মাণ কাজ শেষ করা হয়। মূল নকশার ফোয়ারা ও নভেরা আহমেদ এর ম্যুরাল ইত্যাদি বাদ পড়ে। নির্মাণ কাজ শেষ হয় ১৯৬৩ খ্রিষ্টাব্দের শুরুতে। ১৯৬৩ খ্রিষ্টাব্দের ২১শে ফেব্রুয়ারি ভাষা আন্দোলনের অন্যতম শহীদ ব্যক্তিত্ব আবুল বরকতের মাতা হাসিনা বেগম কর্তৃক নতুন শহীদ মিনারের উদ্বোধন করা হয়। [

সঠিক অনুচ্ছেদ শিরোনাম কোনটি?
titleA. স্থাপত্য নকশা
titleB. কেন্দ্রীয় শহীদ মিনারের পবিত্রতা ও মর্যাদা
titleC. ইতিহাস
titleD. ভিত্তিপ্রস্তর স্থাপন
উত্তর: titleC
নকশী কচ্ছপেরা সাধারণত পানির তলদেশে জলজ উদ্ভিদ এবং লতাগুল্মের মাঝে আলোড়ন সৃষ্টি করে ক্ষুদ্র মাছ শিকার করে থাকে। এছাড়া এ কচ্ছপেরা গুগলি, শামুক, শৈবাল, গুল্ম খেয়ে বাঁচে। কোনো শিকার মুখে ধরে এরা সামনের পায়ের ধারালো নখর দিয়ে তাকে ছিঁড়ে ফেলে এবং গলাধঃকরণ করে। তবে প্রতিটি উপপ্রজাতির খাদ্যাভাসে ভিন্ন্তা পরিলক্ষিত হয়।যেমনঃ


সঠিক অনুচ্ছেদ শিরোনাম কোনটি?
titleA. প্রজনন এবং বংশবৃদ্ধি
titleB. স্বভাব
titleC. খাদ্যাভাস
titleD. শারীরবৃত্তীয় বর্ণনা
উত্তর: titleC
ষাট গম্বুজ মসজিদ বাংলাদেশের বাগেরহাট জেলার দক্ষিণ-পশ্চিমে অবস্থিত একটি প্রাচীন মসজিদ। ধারণা করা হয়,১৫শ শতাব্দীতে খান-ই-জাহান এটি নির্মাণ করেছিলেন। এটি বাংলাদেশের তিনটি বিশ্ব ঐতিহ্যবাহী স্থানের একটির মধ্যে অবস্থিত; বাগেরহাট শহরটিকেই বিশ্ব ঐতিহ্যবাহী স্থানের মর্যাদা দেয়া হয়েছে। ১৯৮৩ খ্রিস্টাব্দে ইউনেস্কো এই সম্মান প্রদান করে। 

মসজিদটি উত্তর-দক্ষিণে বাইরের দিকে প্রায় ১৬০ ফুট ও ভিতরের দিকে প্রায় ১৪৩ ফুট লম্বা এবং পূর্ব-পশ্চিমে বাইরের দিকে প্রায় ১০৪ ফুট ও ভিতরের দিকে প্রায় ৮৮ ফুট চওড়া। দেয়ালগুলো প্রায় ৮•৫ ফুট পুরু।
মসজিদটির নাম ষাট গম্বুজ (৬০ গম্বুজ) মসজিদ হলেও এখানে গম্বুজ মোটেও ৬০টি নয়, গম্বুজ, ১১টি সারিতে মোট ৭৭টি। পূর্ব দেয়ালের মাঝের দরজা ও পশ্চিম দেয়ালের মাঝের মিহরাবের মধ্যবর্তি সারিতে যে সাতটি গম্বুজ সেগুলো দেখতে অনেকটা বাংলাদেশের চৌচালা ঘরের চালের মত। বাকি ৭০টি গম্বুজ আধা গোলাকার।

সঠিক অনুচ্ছেদ শিরোনাম কোনটি?
titleA. ষাট গম্বুজ মসজিদ
titleB. জাফলং
titleC. চট্টগ্রাম বিভাগ
titleD. পতেঙ্গা সৈকত
উত্তর: titleA
২০২০ সালের ২২ মার্চ জনতা কার্ফুটি ১৪ ঘন্টা থাকবে। পুলিশ, চিকিত্সা পরিষেবা, মিডিয়া, হোম ডেলিভারি পেশাদার এবং দমকলকর্মীদের মতো প্রয়োজনীয় পরিষেবাগুলি বাদে প্রত্যেককে কার্ফুতে অংশ নেওয়া প্রয়োজন। সন্ধ্যা ৫ টায় সমস্ত নাগরিককে প্রয়োজনীয় সেবা সরবরাহকারী পেশাদারদের প্রশংসা করার জন্য তাদের নিজেদের দ্বারপথ, বারান্দা বা জানলায় দাঁড়িয়ে এবং হাততালি দিয়ে বা ঘণ্টা বাজানোর জন্য উত্সাহ দেওয়া হয়। দেশে কার্ফু প্রয়োগের জন্য জাতীয় ক্যাডেট কর্পস এবং জাতীয় পরিষেবা প্রকল্পের লোকেরা থাকবে । প্রধানমন্ত্রী যুবকদের আরও ১০ জনকে জনতা কার্ফু সম্পর্কে অবহিত করার এবং সবাইকে কার্ফু পালন করতে উত্সাহিত করার আহ্বান জানান।

প্রধানমন্ত্রী জনতা কারফিউ আহ্বানকে উৎসাহ দেবার সময়, তেলঙ্গানার মুখ্যমন্ত্রী কে. চন্দ্রশেখর রাওকে করোনা ভাইরাসটির সম্ভাব্য বিস্তার রক্ষার জন্য রবিবার সকাল ৬ টা থেকে সোমবার সকাল ৬ টা পর্যন্ত তেলেঙ্গানার জনগণকে বাড়ির ভিতরে থাকতে অনুরোধ করেছিলেন। 

সঠিক অনুচ্ছেদ শিরোনাম কোনটি?
titleA. কর্ম পরিকল্পনা
titleB. সামাজিক মাধ্যম প্রতিক্রিয়া
titleC. অন্যান্য সংস্থা বা ইউনিয়ন দ্বারা সমর্থন
titleD. কার্ফু চলাকালীন রাজ্য কর্তৃক গৃহীত সাবধানতা এবং পদক্ষেপগুলি
উত্তর: titleA
গোপীনাথ ভারতের কলকাতায় জন্মেছেন। পরে তার স্কুলজীবন কেটেছে মহীশূরের নির্মলা কনভেন্ট স্কুলে। তিনি টি ভি গোপীনাথ এবং ভিসি বিজয়লক্ষ্মীর দুই কন্যার মধ্যে ছোট। তার বাবা এবং মা দুজনেই কেরালার কন্নুরের মানুষ। তার মা, ভিসি বিজয়লক্ষ্মী, ভেদিয়ারা চন্দ্রোথু পরিবারের মেয়ে, যেটি থিরুভিতামকুর/কোলাথিরির একটি উপ-শাখা। এটি মূলতঃ এসেছে তিরুবনন্তপুরম জেলা এবং কন্নুর জেলা থেকে। এ. কে. গোপালনের সঙ্গে তার বাবা টি ভি গোপীনাথ সম্পর্কযুক্ত।.

তিনি দিল্লি বিশ্ববিদ্যালয়ের লেডি শ্রী রাম কলেজ ফর উইমেন থেকে ১৯৯২ সালে বি.এ. ডিগ্রী এবং ১৯৯৪ সালে দিল্লি বিশ্ববিদ্যালয়েরই দিল্লি স্কুল অফ ইকোনমিক্স থেকে অর্থনীতিতে এম.এ. ডিগ্রী লাভ করেন। তিনি এছাড়াও ১৯৯৬ সালে ওয়াশিংটন বিশ্ববিদ্যালয় থেকে এম.এ. ডিগ্রী লাভ করেন। ২০০১ সালে তিনি প্রিন্সটন বিশ্ববিদ্যালয় থেকে পিএইচ.ডি. অর্জন করেন। প্রিন্সটন-এ ডক্টরেট গবেষণাকালে তিনি প্রিন্সটন এর উড্রো উইলসন ফেলোশিপ রিসার্চ পুরস্কার পেয়েছিলেন।.

সঠিক অনুচ্ছেদ শিরোনাম কোনটি?
titleA. বর্তমান নিয়োগ এবং কাজ
titleB. ব্যক্তিগত
titleC. প্রাথমিক জীবন এবং শিক্ষা
titleD. সম্মান
উত্তর: titleC
২০০৬ সালে আইসিসি সিদ্ধান্ত নেয় যে, পরবর্তী আইসিসি চ্যাম্পিয়ন্স ট্রফি ২০০৮ সালে পাকিস্তানে অনুষ্ঠিত হবে। ২৪ আগস্ট, ২০০৮ তারিখে ঘোষণা করা হয় যে, কয়েকটি দেশের নিরাপত্তাজনিত আপত্তির কারণে প্রতিযোগিতাটি স্থগিত করা হয়েছে ও অক্টোবর, ২০০৯ সালে অনুষ্ঠিত হবার সম্ভাবনা রয়েছে। কিন্তু ব্যস্ততম আন্তর্জাতিক সময়সূচী, নিরাপত্তা পরিস্থিতির উত্তরণের সম্ভাবনার বিষয়টি থাকা স্বত্ত্বেও বৈশ্বিকভাবে প্রচারণা চলে যে, ২০০৯ সালে আদৌ প্রতিযোগিতাটি অনুষ্ঠিত হবে কি-না!

১৬ মার্চ, ২০০৯ তারিখে আইসিসি ২০০৯ সালের আইসিসি চ্যাম্পিয়ন্স ট্রফি প্রতিযোগিতাটি পাকিস্তান থেকে দক্ষিণ আফ্রিকায় স্থানান্তরিত করে। ২ এপ্রিল, ২০০৯ তারিখে ক্রিকেট সাউথ আফ্রিকা স্বাগতিক দেশ হবার বিষয়টি নিশ্চিত করে ও ২৪ সেপ্টেম্বর-৫ অক্টোবর প্রতিযোগিতা অনুষ্ঠানের সময়সূচী প্রকাশ করে।

সঠিক অনুচ্ছেদ শিরোনাম কোনটি?
titleA. ব্যাটিং
titleB. ২০০৯ আইসিসি চ্যাম্পিয়ন্স ট্রফি (স্থগিত ২০০৮ সালে)
titleC. বোলিং
titleD. ২০০৬ চ্যাম্পিয়ন্স ট্রফি
উত্তর: titleB
সৌরজগতের শনি গ্রহের সবচেয়ে বড় উপগ্রহ টাইটানে দীর্ঘদিন থেকে প্রাণের সন্ধান পাবার আশায় সন্ধান চালাচ্ছেন বিজ্ঞানীরা। নাসার বিজ্ঞানীরা "ক্যাসিনির" পাঠানো তথ্যের ভিত্তিতে "টেলিগ্রাফ অনলাইন"-কে জানান যে, শনির অনেকগুলো উপগ্রহের মধ্যে একমাত্র টাইটানেই প্রাণ ধারণের উপযোগী পরিবেশ রয়েছে এবং সেখানে জীবনের উৎপত্তি হয়েছে এবং তারা শ্বাস নিতে পারছে। আরো জানা গেছে যে, এর ভূপৃষ্ঠের জ্বালানী খেয়ে বেঁচে আছে এই ভিনগ্রহের প্রাণীরা। "ইকারাস" সাময়িকীতে প্রকাশিত একটি প্রতিবেদন থেকে জানা যায়, টাইটানের হাইড্রোজেন গ্যাস গ্রহটির আবহমণ্ডলে প্রবাহিত হচ্ছে এবং ভূপৃষ্ঠের কাছাকাছি হারিয়ে যাচ্ছে। এথেকেও প্রমাণিত হয় যে, এই প্রাণীরা শ্বাস নিতে সক্ষম হচ্ছে এবং তারা অক্সিজেন নয় বরং হাইড্রোজেন গ্রহণ করে বেঁচে আছে। বিজ্ঞানীদের ধারণা সূর্যের আলোর সাথে বায়মণ্ডলে থাকা রাসায়নিক পদার্থগুলো বিক্রিয়া করে অ্যাসিটিলিন তৈরি করছে (যদিও ক্যাসিনি'র পাঠানো তথ্যে তা প্রমাণ হয়নি)।

সঠিক অনুচ্ছেদ শিরোনাম কোনটি?
titleA. সন্ধান
titleB. গণমাধ্যমে উপস্থাপনা
titleC. টাইটান উপগ্রহে প্রাণ
titleD. মঙ্গল গ্রহে প্রাণ
উত্তর: titleC
সমগ্র খেলোয়াড়ী জীবনে সাতটিমাত্র টেস্টে অংশগ্রহণ করেছেন সিড কার্নো। একটি বাদে সবকটি ইনিংসেই ব্যাটিং উদ্বোধনে নামেন। তবে, সর্বমোট ১৬৮ রান তুলতে পেরেছিলেন। এ সংগ্রহের মাধ্যমে নিজের নামের প্রতি সুবিচার করতে পারেননি তিনি। ২৪ ডিসেম্বর, ১৯৩০ তারিখে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১২ ফেব্রুয়ারি, ১৯৩২ তারিখে মেলবোর্নে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।

১৯৩০-৩১ মৌসুমে পার্সি চ্যাপম্যানের নেতৃত্বাধীন ইংরেজ দল দক্ষিণ আফ্রিকা গমন করে। জোহেন্সবার্গের ওল্ড ওয়ান্ডেরার্সে সিরিজের প্রথম টেস্ট খেলার জন্যে মনোনীত হন। স্বাগতিক দল ২৮ রানে জয় পায় ও ১৯০৯-১০ মৌসুমে ইংল্যান্ডের বিপক্ষে সিরিজ জয়ের পর এটিই দক্ষিণ আফ্রিকার প্রথম জয় ছিল। নিউল্যান্ডসে ১৩ ও ৮ রান তুললে দলের বাইরে অবস্থান করতে হয় তাকে। এরপর সিরিজের শেষ দুই টেস্টে তাকে দলে রাখা হয়।

সঠিক অনুচ্ছেদ শিরোনাম কোনটি?
titleA. অস্ট্রেলিয়া গমন
titleB. প্রথম-শ্রেণীর ক্রিকেট
titleC. আন্তর্জাতিক ক্রিকেট
titleD. অবসর
উত্তর: titleC
২০১১ সালের আদমশুমারি অনুযায়ী লামা উপজেলার মোট জনসংখ্যা ১,০৮,৯৯৫ জন। এর মধ্যে পুরুষ ৫৬,৬১০ জন এবং মহিলা ৫২,৩৮৫ জন। মোট পরিবার ২২,৪৪৭টি। মোট জনসংখ্যার ৭০.৫২% মুসলিম, ০.৩১% হিন্দু, ১৯.৬৬% বৌদ্ধ এবং ৯.৫১% খ্রিস্টান ও অন্যান্য ধর্মাবলম্বী। এ উপজেলায় মার্মা, ত্রিপুরা, মুরং, চাকমা, তঞ্চঙ্গ্যা ও খেয়াং উপজাতির বসবাস রয়েছে।

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. জনসংখ্যার উপাত্ত
titleC. ধর্মীয় উপাসনালয়
titleD. শিক্ষা ব্যবস্থা
উত্তর: titleB
১৯৯৯ সালে অজয় দেবগনের চলচ্চিত্র প্রযোজনা কোম্পানি দেবগন ফিল্মস (বর্তমানে দেবগন এন্টারটেইনমেন্ট অ্যান্ড সফটওয়্যার লিমিটেড নামে পরিচিত) প্রতিষ্ঠিত হওয়ার পর, কাজল নবগঠিত প্রতিষ্ঠানের ওয়েব সাইট তৈরিতে কাজ করেন। ২০০০ সালে তিনি "সিনেএক্সপ্লোর" নামে একটি অনলাইন পোর্টাল চালু করেন। তিনি বলেন, "এই পোর্টালটি চলচ্চিত্র নির্মাণের সকল বিষয় নিয়ে আলোকপাত করবে। আমি একজন তত্ত্বাবধায়ক হিসাবে কাজ করব। আমি কার্যপন্থাগুলি তদারকি করব। আমরা টিভি ও মিউজিক ভিডিওর জন্য সফটওয়্যারও বানাচ্ছি।"

অজয় দেবগন ২০০৯ সালে অজয় দেবগন ফিল্মস নামে আরেকটি প্রয়োজনা কোম্পানি প্রতিষ্ঠা করেন। তিনি জানান যে এর সাথে তার কোন সম্পৃক্ততা নেই, তবে তিনি তদারকি ও সবকিছু তত্ত্ববধানে অংশগ্রহণ করেছেন। ২০১৬ সালে তিনি প্রসার ভারতীর খন্দকালীন সদস্য হিসেবে অন্তর্ভুক্ত হন।

সঠিক অনুচ্ছেদ শিরোনাম কোনটি?
titleA. ব্যবস্থাপক
titleB. ব্যক্তিগত জীবন
titleC. পর্দার বাইরের কাজ
titleD. শিক্ষা জীবন
উত্তর: titleA
নূরুল হুদা স্কুলে পড়ার সময়ই ছাত্র রাজনীতির সাথে যুক্ত হন। ষাটের দশকের মাঝামাঝি সময়ে কুমিল্লা ভিক্টোরিয়া সরকারি কলেজে ছাত্রলীগের অন্যতম নেতা ছিলেন তিনি। তিনি ঢাকা বিশ্ববিদ্যালয় থেকে অর্থনীতিতে এম.এ পাস করেছেন। ১৯৬৯ সালে বৃহত্তর কুমিল্লা জেলা সর্বদলীয় ছাত্র সংগ্রাম পরিষদের আহবায়কের দায়িত্ব পালন করেন। ১৯৭১ সালে স্বাধীনতা যুদ্ধের সময় বৃহত্তর কুমিল্লা বেঙ্গল লিবারেশন ফোর্স (বি এল এফ) এর ডেপুটি কমান্ডার ছিলেন। ১৯৭৩ সালে স্বাধীন বাংলাদেশের প্রথম বিসিএস ক্যাডার হিসেবে যুক্ত হন। ১৯৭৯ সালের ১ ফেব্রুয়ারি ২৮ বছর বয়সে সরকারি চাকরি (ম্যাজিস্ট্রেট) ছেড়ে তৎকালীন কুমিল্লা জেলার মতলব নির্বাচনী আসন থেকে স্বতন্ত্র প্রার্থী হিসাবে সংসদ সদস্য নির্বাচিত হন। ওই বছরেরই ৪ এপ্রিল তৎকালীন প্রেসিডেন্ট জিয়াউর রহমানের হাত ধরে বিএনপিতে যোগদান করেন। বিএনপির মনোনয়ন নিয়ে এ আসন থেকে ১৯৯১, ১৯৯৬ ও ২০০১ইং সালে সংসদ সদস্য নির্বাচিত হন। ১৯৯১ সালের প্রথম ৬মাস তথ্য প্রতিমন্ত্রী এবং পরবর্তী দুই বছর সংস্থাপন প্রতিমন্ত্রীর দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. শিক্ষা ও কর্মজীবন
titleB. মৃত্যু
titleC. ব্যাক্তিগত জীবন
titleD. সংস্কৃতি চর্চা
উত্তর: titleA
বিপ্লবের সময়, প্যারিস স্কোয়ারে কিং লুই এক্সভি এর একটি মূর্তি যা তার নাম বহন করছিল তা নামিয়ে ধ্বংস করা হয়েছিল। এটি একই স্থানে তার উত্তরসূরি লুই ১৬ এর গিলোটিনিং এর একটি অংশ ছিল, যার নামকরণ করা হয়েছিল "প্লেস ডি লা রিভলিউশন" (বর্তমানে প্লেস ডি লা কনকর্ডে)।

প্লেস ভেনডেম কলামে নেপোলিয়ন এর মূর্তিটি বেশ কয়েকবার আইকনোক্লাজমের লক্ষ্য ছিল: বুরবন পুনরুদ্ধার দ্বারা পুনরুদ্ধার করা লুই-ফিলিপ প্যারিস কমিউন এর সময় ধ্বংস হয়েছিল এবং অ্যাডলফ থায়ার্স দ্বারা পুনরুদ্ধার করা হয়েছিল।

সঠিক অনুচ্ছেদ শিরোনাম কোনটি?
titleA. ধর্মীয় আইকনোক্লাজম
titleB. During Goa inquisitions
titleC. পরবর্তী হিন্দু মন্দির ধ্বংস
titleD. ফরাসি বিপ্লবে আইকনোক্লাজম
উত্তর: titleD
ওয়াকফের সুবিধাভোগী ব্যক্তি ও কিংবা একটি নির্দিষ্ট জনগোষ্ঠি হতে পারে। প্রতিষ্ঠাতা কোন ব্যক্তি সুবিধার জন্য যোগ্য (যেমন প্রতিষ্ঠাতার পরিবার, সমগ্র সম্প্রদায়, শুধুমাত্র দরিদ্র, ভ্রমণকারী) নির্দিষ্ট করতে পারেন। মসজিদ, স্কুল, সেতু, কবরস্থান ও পানীয় ফোয়ার্নের মতো পাবলিক ইউটিলিটিগুলি ওয়াকফের সুবিধাভোগী হতে পারে। আধুনিক আইন ওয়াকফকে "দাতব্য কারণ" হিসাবে বিভক্ত করে, যার মধ্যে সুবিধাভোগী জনসাধারণ বা দরিদ্র) এবং "পরিবার" ওয়াকফ, যেখানে প্রতিষ্ঠাতা সুবিধাভোগীকে তার আত্মীয়স্বজন করে। একাধিক সুবিধাভোগী হতে পারে। উদাহরণস্বরূপ, প্রতিষ্ঠাতা অর্ধেক আয় তার পরিবারের কাছে যেতে পারে, অন্য অর্ধেক গরীবের কাছে যেতে পারে। 


সঠিক অনুচ্ছেদ শিরোনাম কোনটি?
titleA. ওয়াকফ প্রশাসন
titleB. সংজ্ঞা
titleC. সুবিধাভোগী
titleD. পরিভাষা
উত্তর: titleC
ফিলিপের মৃত্যুর পর অলিম্পিয়াস আলেকজান্ডারের শাসনকে কন্টকমুক্ত করতে ক্লিওপাত্রা ইউরিদিকের দুই সন্তান ইউরোপা ও কারানোসকে হত্যা করান, যার ফলে ক্লিওপাত্রা ইউরিদিকে আত্মহত্যা করতে বাধ্য হন। আলেকজান্ডারের সামরিক অভিযানের সময় অলিম্পিয়াস ম্যাসিডনে রাজনৈতিকভাবে গুরত্বপূর্ণ হয়ে ওঠেন এবং রাজপ্রতিনিধি আন্তিপাত্রোসকে বিবিধ সমস্যার সম্মুখীন করেন। ৩৩০ খ্রিস্টপূর্বাব্দে তিনি এপাইরাসের নতুন রাজা প্রথম আইয়াকিদেসের রাজপ্রতিনিধি হিসেবে দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. ফিলিপের মৃত্যুর পর
titleB. আলেকজান্ডারের মৃত্যুর পর
titleC. প্রথম জীবন
titleD. বৈবাহিক জীবন
উত্তর: titleA
সেখানে শ্রীরামপুরের নগরায়ন প্রক্রিয়ায় তিনটি প্রধান পর্যায়ক্রমে ছিল :

মুঘল যুগের আগে, সরস্বতী ও হুগলী নদীর মধ্যবর্তী অঞ্চলে একটি সমৃদ্ধিশালী স্থানীয় সম্প্রদায় ছিল।

এরপর সেবা বর্গ যারা প্রতিবেশী গ্রামগুলো থেকে এসে মঞ্জুর জমির উপর বসতি স্থাপন সহ স্থানীয় কাজকর্মের জন্য প্রয়োজন দেখা দিয়েছিল এই পথ। এই ধরনের পটুয়াপাড়া,কুমোরপাড়া, ঢুলিপাড়া, গোয়ালাপাড়া, দত্তবাগান ,খাসবাগান যেমন উপনিবেশগুলির গঠন করা হয়েছে। সত্য যে শেওড়াফুলি স্থানীয় বাজারজাত হুগলির বিভিন্ন প্রান্তে উৎপাদিত পণ্যের জন্য একটি ডিস্ট্রিবিউশন পয়েন্ট ছিল , অনেক পরিবার প্রবর্তিত বরাবর এই - বারুজীবি, দত্ত, দাস ইত্যাদি - বসতি স্থাপন ও চাষ করে। আগে এখানে বসতি স্থাপন করতে আসা সদগোপপাড়া, মান্নাপাড়া, লঙ্কাবাগানপাড়া-র মত জায়গাগুলোতে . জেলে - কৈবর্ত এবং সানি - মুচি , ইতিমধ্যে প্রথম থেকেই এলাকায় ছিল এবং তাদের নিজস্ব এলাকায় ছিল। স্থানীয় সুন্নি মুসলমান, মোগল সৈন্যরা , ব্যবসায়ী ও কারিগর বংশধর মল্লিকপাড়া , মুসলমান পাড়ায় বাস করতেন এবং এখানে একটি মসজিদ আজও তাদের সাক্ষ্য বহন করে।

মুঘল আমলে আকনা ( আজকের আকড়াবা্টী লেন ) এবং মাহেশ ঘন জনবসতি ছিল। এলাকার উষ্ণ-আর্দ্র জলবায়ু বস্ত্রবয়ন শিল্পের উপযুক্ত ও স্থানীয় ভূমি ভাল তার সুতি ও রেশমি বয়ন জন্য পরিচিত ছিল। হিন্দু তাঁতি জরিমানা তুলো টুকরা তৈয়ার করতে ব্যবহৃত, যখন মুসলিম তাঁতিরা রেশম উৎপাদনে একচেটিয়া। উর্বর জমি ,ধান ,পাট ও পান পাতাওয়ালা এ প্রচুর পরিমাণে বেড়ে গিয়েছিল। কৈবর্ত মাছ ধরার জন্য অনূপদেশ ব্যবহার করত।

প্রাক নগরায়ন যুগে যোগাযোগ প্রধানত নদী দ্বারা ছিল। এ ছাড়া ,সেখানে বাদশাহী সড়ক বা গ্র্যান্ড ট্রাঙ্ক রোড ছিল। দিনেমারদের আসার আগে এই অঞ্চলে শেওড়াফুলি হাট প্রধান অভ্যন্তরীণ বাজার ছিল এবং বরিশাল, খুলনা, ঢাকা, ময়মনসিংহ, রাজশাহী ও পূর্ব বাংলার (বর্তমান বাংলাদেশ) অন্যান্য জেলার সঙ্গে বাণিজ্যিক সংযোগ ছিল। ১৪ ও ১৮ শতাব্দীর মধ্যে, যেমন ফরাসি, পর্তুগিজ ও ডাচ হিসাবে অনেক বিদেশী বণিকদের এখানে ট্রেডিং ফাঁড়ি স্থাপন বা " কুঠি " এবং ব্যবসা-বাণিজ্যে জড়িত ছিল। মুসলিম আমলে হুগলি ও সরস্বতী নদীর তীরে গ্রামবাসী শেওড়াফুলির জমিদারির মধ্যে অন্তর্ভুক্ত করা হয়। এই সামন্ত প্রভুদের না শুধুমাত্র ভাড়া সংগ্রহ বরং ন্যায় প্রয়োগও করা হয়।

সঠিক অনুচ্ছেদ শিরোনাম কোনটি?
titleA. উন্নয়ন
titleB. রাধাবল্লভ মন্দির
titleC. ঐতিহাসিক স্থান ও উৎসব
titleD. ইতিহাস
উত্তর: titleA
তিনি কর্মজীবনে একজন রাজনীতিবিদ ও ব্যবসায়ী। তিনি মুক্তিযোদ্ধা সংসদের অন্যতম প্রতিষ্ঠাতা ও সাংগঠনিক সম্পাদক ছিলেন। পরবর্তীতে এর সিনিয়র সহ-সভাপতির দায়িত্ব পালন করেন। জাতীয়তাবাদী মুক্তিযোদ্ধা সংসদের চেয়ারম্যান হিসেবে বর্তমানে দায়িত্ব পালন করছেন। এছাড়াও জাতীয়তাবাদী মুক্তিযোদ্ধা দলের উপদেষ্টা ও মুক্তিযোদ্ধা প্রজন্মের প্রধান উপদেষ্টা হিসেবে দায়িত্ব পালন করছেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. রাজনৈতিক জীবন
titleC. বাংলাদেশের স্বাধীনতায় অবদান
titleD. রাজনৈতিক কর্মসূচি
উত্তর: titleA
চঞ্চুর আকার এবং আকৃতি প্রজাতিভেদে তাদের মধ্যে পরিবর্তিত হতে পারে; কিছু প্রজাতির মধ্যে, চঞ্চুর আকার এবং অনুপাত পুরুষ ও স্ত্রীদের মধ্যে পরিবর্তিত হয়। এইগুলো বিভিন্ন পরিবেশগত যথার্থ স্থান উপলব্ধি করে যার ফলে অন্তর্বর্তী প্রতিযোগিতা হ্রাস পায়। উদাহরণস্বরূপ, প্রায় সব উপকূলীয় স্ত্রী-পাখিদের একই প্রজাতির পুরুষদের তুলনায় দীর্ঘ ঠোঁট আছে, এবং স্ত্রী আমেরিকান এভোকেটগুলোর এমন এমন চঞ্চু রয়েছে যা পুরুষদের তুলনায় সামান্য বেশি উল্টানো হয়। বড় গল প্রজাতির পুরুষদের একই প্রজাতির স্ত্রীদের তুলনায় বড়, স্থুলকায় চঞ্চু আছে, এবং অপ্রাপ্তবয়স্কদের ক্ষুদ্র, সরু চঞ্চু থাকতে পারে। অনেক শিংবিশিষ্ট ঠোঁটী পাখির উভয় চঞ্চু এবং শিরস্ত্রান আকার এবং আকৃতিতে যৌন দ্বিরুপতা প্রদর্শন করে, এবং স্ত্রী হুইয়া এর চিকন এবং বাকানো ঠোঁট দ্বিগুণ হয় যেমনটা পুরুষের সোজা এবং মোটা ঠোঁট। 

রঙ একটি প্রজাতির লিঙ্গ বা বয়সের মধ্যে পার্থক্য করতে পারে। সাধারণত, এই ধরনের রঙ পার্থক্য অ্যান্ড্রোজেনের উপস্থিতি কারণে হয়। উদাহরণস্বরূপ, চড়ুইতে, মেলানিন শুধুমাত্র টেসটোস্টেরনের উপস্থিতিতে উত্পাদিত হয়; খোজা চড়ুইতে স্ত্রী চড়ুইর মত বাদামী চঞ্চু থাকে। খোজা করন পুরুষ কালো মাথার গলে স্বাভাবিক ঋতুভিত্তিক রঙ পরিবর্তন প্রতিরোধ করে। 

সঠিক অনুচ্ছেদ শিরোনাম কোনটি?
titleA. দ্বিরুপতা
titleB. ঠোঁটের অগ্রভাগের অঙ্গ
titleC. ডিম্ব দাঁত
titleD. ব্যুৎপত্তিগত অর্থ
উত্তর: titleA
বেশিরভাগ বাংলাদেশী সিদ্ধ ভাত খেতে স্বাচ্ছন্দ্য বোধ করে, শুধুমাত্র চাটগাইয়া এবং সিলেটিরা ব্যতীত। সিলেট অঞ্চলের উল্লেখযোগ্য ধান হল আউশ, আমান, বোরো, ইরি, বিরইন, কালোজিরা, সোনালী জিরা ইত্যাদি। "আলা ভাত" (আতপ চাল) সিলেটিদের প্রধান খাদ্য। এটা কিছুটা চটচটে এবং সুস্বাদু। সিলেটিরা বিভিন্ন স্বাদের মিষ্টান তৈরিতে আঠালো ভাত পছন্দ করে। গবেষণায় দেখা গেছে যে সিলেটে উৎপন্ন ধানে বাংলাদেশের অন্যান্য অঞ্চলে একই ধরণের ধানের চেয়ে কম আর্সেনিক রয়েছে। "বায়োমেডিকাল স্পেকট্রোস্কোপি এবং ইমেজিং জার্নাল" অনুসারে, সিলেটি ভাতে প্রয়োজনীয় পুষ্টিউপাদান সেলেনিয়াম এবং জিঙ্কের পরিমাণ অধিকতর। ভারত ও পাকিস্তানের সুপরিচিত বাসমতী সুগন্ধি চালের তুলনায় বেশ কয়েকটি জাতের সিলেটি সুগন্ধি চাল কম আর্সেনিক সংক্রমিত। 

সঠিক অনুচ্ছেদ শিরোনাম কোনটি?
titleA. মাংস
titleB. চুঙ্গা পিঠা
titleC. ভাত
titleD. তুশা শিন্নি
উত্তর: titleC
মানব সভ্যতার দুর ভবিষ্যতে, ডিউক লেটু বিপজ্জনক মরু গ্রহ আরাকাইসের সেবার দায়িত্ব গ্রহণ করেন, যেটি কেবল মহাবিশ্বের সবচেয়ে মূল্যবান পদার্থ "মসলার" একমাত্র উত্স, যা মানব জীবনকে দীর্ঘায়িত করে ও মানব চিন্তাশক্তির ত্বরকে প্রসারিত করে। লেটু যদিও জানত যে এই সুযোগটি তার শত্রু হারকুনেন্স এর দ্বারা তৈরী একটি ফাঁদ, তথাপি তিনি তার উত্তরাধিকারী ছোট ছেলে, আরাকাইসের সবচেয়ে বিশ্বস্থ উপদেষ্টা ডিউন হিসেবে পরিচিত পল এবং পল এর দৈব মাতা ও লেটু'র উপপত্নী লেডি জেকিকাকে সঙ্গে নেন। লেটু মসলার খনির কার্যভার নিয়ন্ত্রণ করেন, যাতে দৈত্য স্যান্ডওর্মস এর উপস্থিতিতে বিপজ্জনক পরিস্থিতি তৈরী করে। আরাকাইসের প্রতিবেশী গভীর মরুতে বসবাসকারী ফ্রিম্যান এর সহিত পল ও জেসিকার বিশ্বাসঘাতকতার একটি তিক্ত পরিবেশ তৈরী হয়।


সঠিক অনুচ্ছেদ শিরোনাম কোনটি?
titleA. মুক্তি
titleB. অগ্রগতি
titleC. পটভূমি
titleD. তারকা নিশ্চিতকরণ
উত্তর: titleC
পালপাইটিসে, চিকিৎসার একটি গুরুত্বপূর্ণ পার্থক্য হ'ল প্রদাহটি পরিবর্তনীয় বা অপরিবর্তনীয় কিনা। পরিবর্তনীয় পালপাইটিসের চিকিৎসা সাধারনত কারণটি সরিয়ে বা সারিয়ে করা হয়। সাধারণত, ক্ষয়টি সরিয়ে ফেলা হয় এবং ড্রেসিং করে মজ্জাকে একটা স্বাস্থ্যকর অবস্থায় ফিরতে উত্সাহিত করার জন্য, হয় স্থায়ী ফিলিং কিংবা অস্থায়ী ফিলিং হিসাবে কিছু সময়ের জন্য রাখা হয় এবং পর্যবেক্ষণ করা হয় পালপাইটিসের সমাধান করে কিনা। অপরিবর্তনীয় পালপাইটিস এবং এর সিক্যুয়াল মজ্জা নেক্রোসিস এবং অ্যাপিকাল পেরিওডন্টাইটিসগুলির জন্য মূলের ক্যানেল থেরাপি বা দাঁত নিষ্কাশন চিকিৎসার প্রয়োজন হয়, কারণ মজ্জাটি সংক্রমণের সঞ্চালক হিসাবে কাজ করে, যা অপসারণ না হলে দীর্ঘস্থায়ী সংক্রমণের দিকে যেতে পারে। সাধারণত, রুট ক্যানেল ট্রিটমেন্ট এক বা একাধিক অ্যাপয়েন্টমেন্টে সম্পন্ন হয় যা কিনা এর মধ্যে ফলাফলের মধ্যে কোনও পার্থক্য নেই। পুনর্জন্মমূলক এন্ডোডোনটিক্সের ক্ষেত্রে এখন সজ্জা চেম্বারটি পরিষ্কার করার এবং সজ্জা কাঠামো পুনরায় তৈরির জন্য নরম এবং শক্ত টিস্যুগুলিকে পুনরায় জন্মানোর বিভিন্ন উপায় বের করে। এটি শিশুদের ক্ষেত্রে বিশেষত সহায়ক হিসাবে প্রমাণিত হয়েছে যেখানে দাঁত রুট এখনও বিকাশ শেষ করেনি এবং মূলের ক্যানেল চিকিৎসার সাফল্যের হার কম। 

বিপরীত / অপরিবর্তনীয় পালপাইটিস দাঁতটি পুনরুদ্ধারযোগ্য কিনা তা দেখা হয়, উদাহরণস্বরূপ দাঁতে কেবল পরিবর্তনীয় পালপাইটিস থাকতে পারে তবে কাঠামোগত ক্ষয় বা ট্রমা দ্বারা কাঠামোগতভাবে দুর্বল হয়ে পড়েছে যে দীর্ঘমেয়াদে দাঁত পুনরুদ্ধার করা অসম্ভব । 

সঠিক অনুচ্ছেদ শিরোনাম কোনটি?
titleA. কারণসমূহ
titleB. সম্মিলিত পালপল-পেরিওডন্টাল
titleC. পালপাইটিস এবং এর সিক্যুয়াল
titleD. লক্ষণ
উত্তর: titleC
বতসোয়ানা বিশ্ববিদ্যালয়ে কনফুসিয়াস ইনস্টিটিউট প্রতিষ্ঠায় চীন সাহায্য করেছিল। ইনস্টিটিউটটি ২০০৯ সালের সেপ্টেম্বর মাসে চালু হয়। ইনস্টিটিউটটি চীনের সংস্কৃতি, ইতিহাস এবং ভাষাকে বিশ্ববিদ্যালয়ে উপস্থাপন করে। চীনে গমনেচ্ছুক বতসোয়ানার নাগরিকদের সংখ্যা ক্রমেই বাড়ছে। ২০০৫ সালে বতসোয়ানা থেকে প্রায় ৪০০ জন পর্যটক চীনে গিয়েছিল। ২০০৮ সালে এ সংখ্যাটি দাঁড়ায় ১৪০০-তে।

সঠিক অনুচ্ছেদ শিরোনাম কোনটি?
titleA. বতসোয়ানায় নির্মাণ প্রকল্প
titleB. বিতর্ক
titleC. অর্থনৈতিক উন্নয়ন
titleD. সাংস্কৃতিক সম্পর্ক
উত্তর: titleD